Blitsbokke slag Japan op Twickenham | Netwerk24
Deur Marnus Kok 25 Mei 2019 13:01
Branco du Preez / Foto: Getty Images
Suid-Afrika het Japan in elke faset van die spel ore aangesit en daar was meer as genoeg tekens dat die Blitsbokke hul oog op 'n plek in die eindstryd het.
Werner Kok het goeie sportmanskap gewys toe hy sy spanmaat Branco du Preez, wat in sy 70ste toernooi speel, toegelaat het om sy drie te "druk". Kok was regdeur Japan se verdediging vroeg in die wedstryd, maar het onder die pale gewag totdat Du Preez by hom was voordat hy die bal vir hom aangegee het om af te rond.
Dit was 'n kliniese vertoning deur die Blitsbokke, met 'n aanslaan deur Muller du Plessis wat omtrent die enigste flater was.
Die Blitsbokke se volgende wedstryd is om 15:26 teen Kanada. Die Kanadese het Argentinië in hul eerste wedstryd met 14-12 geklop.
Suid-Afrika 49 (28): Drieë: Kurt-Lee Arendse (2), Branco du Preez, Justin Geduld, Siviwe Soyizwapi, Selvyn Davids, Sakoyisa Makata. Doelskoppe: Du Preez (4), Davids (3).